# Milwaukee

Milwakee Wisconsin estatu estatubatuarreko hiririk handiena da, 605.013 biztanlerekin. Halaber, Ameriketako Estatu Batuko 23. hiririk handiena da.
Milwaukee konderriko hiriburua da, baina Milwaukee hiru konderriren barruan kokatzen da aldi berean. Geografikoki, Michigan Lakuaren hego-mendebaldean kokatzen da, Wisconsin estatuko hegoaldean.

## Historia

Menominee, Fox, Mascouten, Sauk, Potawatomi, Ojibwe eta Ho-Chunk amerindiar tribuak bizi ziren ingurune hauetan, izan ere hiriaren izena jatorrizko herri horietako baten hizkuntzatik dator.
Lehenengo europarrak iristen frantziar misiolari eta merkatariak izan ziren, XVII. eta XVIII. mendeetan. Hain zuzen ere, Alexis Laframboise frantziar kanadarra izan zen 1785ean lehendabiziko kokalekua ezartzen, postu komertzial moduan. Hiri moduan 1846an sortu zuten, aurretik zeuden Juneautown and Kilbourntown herriak batuta, eta Solomon Juneau lehenengo alkate izendatu zuten. Urte horietan alemaniar etorkin ugari heldu zen hirira, baita hurrengo hamarkadetan ere, alemaniar estatuetan 1848an piztutako iraultzatik ihesean. Besteak beste, hortik abiatu zen hiriko tradizioa garagardogintzan, adibidez Miller enpresa 1855ean sortu zutelarik. Bestela, Poloniar komunitatea ere aipatzeko modukoa da, garai hartan ere etorritakoa.
1903an Harley-Davidson motorren enpresa ezaguna sortu zuten, eta ordukoak dira lehenengo modeloak. XX. mendearen lehenengo erdialde hartan ere, politika mailan, alderdi sozialista estatubatuarrak Milwaukeen boto kopuru handiena lortu zuen, herrialde osoko hiri handien artean. Izan ere, ideologia horretako hiru alkate eduki izan zituen: Emil Seidel (1910–1912), Daniel Hoan (1916–1940) eta Frank Zeidler (1948–1960). Aipatzekoak dira halaber 1947ko lurrikara eta 2010eko uholdeak.

## Klima

Datu klimatikoak (Milwaukeeko General Mitchell aireportua, 1981-2010) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 19 | 20 | 28 | 33 | 34 | 40 | 41 | 39 | 37 | 32 | 25 | 20 | 41 |
| Batez besteko tenperatura maximoa (°C) | -2 | 0 | 6 | 12 | 18 | 24 | 27 | 26 | 22 | 15 | 8 | 0 | 13 |
| Batez besteko tenperatura minimoa (°C) | -9 | -7 | -2 | 3 | 8 | 14 | 18 | 17 | 13 | 6 | 0 | -7 | 4.5 |
| Erregistraturiko tenperatura minimoa (°C) | -32 | -32 | -23 | -11 | -4 | 1 | 4 | 6 | -2 | -8 | -26 | -30 | -32 |
| Pilatutako prezipitazioa (mm) | 45 | 42 | 58 | 90 | 86 | 99 | 93 | 101 | 81 | 67 | 69 | 52 | 883 |
| Prezipitazio egunak (≥ 0.01 in) | 11.4 | 9.7 | 11.4 | 12.1 | 11.4 | 10.4 | 9.8 | 9.5 | 8.8 | 10.0 | 11.3 | 10.9 | 126.7 |
| Elur egunak (≥ 0.1 in) | 9.8 | 7.5 | 1.6 | 0.4 | 0 | 0 | 0 | 0 | 0 | 0.3 | 2.5 | 7.8 | 29.9 |
| Eguzki orduak | 139.5 | 152.6 | 186.0 | 213.0 | 275.9 | 303.0 | 339.4 | 282.1 | 216.0 | 186.7 | 150.0 | 115.4 | 2559.6 |
| Iturria: ||||||||||||||

## Kirolak

Milwaukee Bucks hiriko saskibaloi talde profesionala da, NBAn aritzen dena alegia. Bestela, beisbol liga nagusian jarduten duen taldea ere badago hiri honetan, Milwaukee Brewers alegia.

## Ekonokia

Hiri hau Harley-Davidson motozikleta ospetsuen sorlekua da.

## Hiri senidetuak

Milwaukee ondorengo hiriekin senidetuta dago:
* Carora (Venezuela)
* Galway (Irlandako Errepublika)
* Manisa (Turkia)
* Monogoro (Tanzania)
* Nuevitas (Kuba)
* Omsk (Errusia)
* Tiberiades (Israel)
* uThungulu (Hegoafrika)

## Milwaukeetar ospetsuak

* Spencer Tracy (1900-1967), aktorea.
* Gene Wilder (1933-), aktorea, zuzendaria eta gidoilaria.

## Erreferentziak

* ↑ http://www1.ncdc.noaa.gov/pub/data/normals/1981-2010/products/station/USW00014839.normals.txt NOAA

## Kanpo estekak

* (Ingelesez)Milwaukeeko webgune ofiziala
* Datuak: Q37836
* Multimedia: Milwaukee, Wisconsin / Q37836